- 6/28/2019 12:39:00 PM 29842 جار خوێندراوەتەوە
شەپۆلێکی گەرما سەرتاسەری وڵاتانی کیشوەری ئەوروپای گرتوەتەوە، لە وڵاتانی فەرەنسا، ئیسپانیا و ئەڵمانیاش هۆشداری لە دەرئەنجامی کوشندە دەدرێت.
کۆتایی هەفتەی رابردو پلەکانی گەرما لەچەندین ناوچە و شار و شارۆچکەی ئەڵمانیا ریکۆردێکی 70 ساڵەی دوبارە کردەوە و گەیشتە زیاتر لە 38 پلەی سلیزی، لە ئەنجامی ئەو شەپۆلەی گەرماشد، دوێنی پۆلیسی شاری براندونبورگی ئەو وڵاتە شۆفێری ماتۆرسکیلێکی دەستگیر کرد بەهۆی ئەوەی بەبێ جلوبەرگ ماتۆرسکیلەکەی لێخوڕیوە.
پۆلیسی شارەکە سەبارەت بە روداوەکە لە پێگەی فەرمی خۆی لە تویتەر پۆستێکی گاڵتەئامێزی لەگەڵ وێنەیەکی پیاوەکە بڵاوکردوەتەوە نوسیویەتی" لەبەر ئەوەی زمانی نوسین لای ئێمە ئازادە؛ ئەم وێنەیە ناو دەنێت چی؟".
بەگوێرەی بەڕێوەبەرایەتی خزمەتگوزاریی کەشوهەوای ئەڵمانیا، چوارشەممەی رابردو کاتژمێر 3:50 خولەک بەکاتی هەرێمی کوردستان پلەکانی گەرما لەشاری کۆشنی ئەڵمانیا کە دەکەوێتە سەرسنوری پۆلەندا گەیشتوەتە 38.6 پلەی سلزی.
ئەوە لە کاتێکدایە، زیاتر لە 70 ساڵە پلەکانی گەرما لەو وڵاتەدا بەو ئاستە بەرزە نەگەیشتوە، پێشتر و لە 27-28ی حوزەیرانی 1947دا پلەکانی گەرما زۆرترین ئاستیان تۆمارکردبو، ئەویش لە شارۆچکەی بوێهلێرتال-ی رۆژئاوای ئەو وڵاتەبو کە گەیشتبوە 38.5پلەی سلزیی.
لەكاتێكدا نەشتەرگەری بۆ ئەنجامدەدرێت، نەخۆشێك دەسوتێت و گیانلەدەستدەدات
لە 134 ساڵی رابردودا بۆ یەكەمجار
وێنە... بەفر لە مۆسكۆ نەباری و دەسەڵاتداران رێكاری دیكەیان گرتەبەر